《洞霄宫 其三》
宋代·钱景谌

洞天三十六，大涤上清房。物外云烟古，仙家日月长。

溪消分玉酝，岩穴产灵香。须信风尘表，栖真自有方。

作者简介：杭州临安人。钱惟演孙。登进士第。初赴开封解试，王安石誉其文于公卿间，遂执弟子礼。尝言青苗、助役之法利少害多，他日必为民患。安石为相，欲令其治峡路役书，且委以戎、泸蛮事。景谌请择知兵爱人者，安石大怒，遂与之绝。神宗熙宁末，从张景宪辟知瀛州，终身为外官，仕至朝请郎卒。